નડિયાદ નગરપાલિકા સંચાલિત પ્રાથમિક શાળાઓમાં વર્ષ ૨૦૧૩-૧૪માં થયેલા શિષ્યવૃત્તિ કૌભાંડમાં સંડોવાયેલા શિક્ષકો સામે પાંચ વર્ષ બાદ કાર્યવાહી થઇ હતી. જેમાં એક શિક્ષકને પાણીચું જયારે સાત શિક્ષકોના એક વર્ષના ઇજાફા કાપી લેવામાં આવ્યા હતા. સાથે સાથે અન્ય એક નિવૃત શિક્ષકને ઠપકો આપ્યો હતો. સરકારી નાણાં અંગત કામમાં વાપરી નાખવામાં આવ્યા હોવા સંદર્ભે થયેલી ઉચાપતના કેસમાં ગુનાની ગંભીરતાને જોઇને સજા કરવામાં આવી હતી.